Fundargerð skipulags - og umhverfisnefndar 26. ágúst 2016 Fundur skipulags - og umhverfisnefndar Vopnafjarðarhrepps 26. ágúst 2016 , haldinn í Miklagarði kl. 12:00 Mætt til fundar : Borghildur Sverrisdóttir , Baldur Kjartansson , Jakobína Ósk Sveinsdóttir , Heiðbjört Antonsdóttir , Hinrik Ingólfsson , Höskuldur Haraldsson og Teitur Helgason . Einnig sat fundinn Magnús Már Þorvaldsson , er ritaði fundargerð . 1. mál : Vallarhús – Framlagðir uppdrættir Verkfræðistofunnar Eflu af fyrirhuguðu vallarhúsi við íþróttavöll Vopnafjarðar . Meðfylgjandi er umsögn HAUST , dags. 23.08.16 . Óskað er eftir umsögn skipulags - og umhverfisnefndar . Skipulags - og umhverfisnefnd samþykkir fyrirliggjandi uppdrætti af vallarhúsinu fyrir sitt leiti að teknu tilliti til athugasemda HAUST . Nefndin lýsir yfir ánægju sinni með hönnun þess og hvetur til að verkinu verði hraðað svo sem kostur er . 2. mál : Landsskipulagsstefna 2015 - 2026 – Landsskipulagsstefna var samþykkt á Alþingi 16.03. sl . Kveðið á um hana í lögum og felur í sér samræmda stefnu í skipulagsmálum ríkisins . Á fundi sveitarstjórnar 17. ágúst sl. var eftirfarandi samþykkt : „ Sveitarstjórn samþykkir samhljóða að vísa málinu til skipulags - og umhverfisnefndar sem tilnefni tengilið sveitarfélagsins við stofnunina “ . Skipulags - og umhverfisnefnd samþykkir samhljóða að skipa Magnús Má Þorvaldsson starfsmann byggingafulltrúa sem tengilið við Skipulagsstofnun . 3. mál : Strandblakvöllur – Á fundi sveitarstjórnar 17. ágúst sl. var málefni strandblakvallar til umræðu og málinu vísað áfram til skipulags - og umhverfisnefndar . Málefni vallarins var til umræðu í nefndinni 12.10.2015 og áður 28.08. s.á . Óskar sveitarstjórn umsagnar nefndarinnar . Meðfylgjandi eru gögn er lágu fyrir fundi hreppsnefndar . Skipulags - og umhverfisnefnd samþykkir samhljóða að lokið verði við framkvæmdir á núverandi stað . Verkið verði unnið skv. bestu manna yfirsýn þar sem sjónarmiðum íbúa er mætt svo sem kostur er – og að ári verði staðan metin , þ.e. að afloknu sumri 2017 . 4. mál : Leyfisgjöld sveitarfélagsins - Drög að uppfærðri samþykkt fyrir gatnagerða - , byggingaleyfis - og þjónustugjöld Vopnafjarðarhrepps sem taka gildi 01.01.2017 . Óskað er að nefndin taki drögin til umfjöllunar og samþykktar fyrir sitt leyti . Skipulags - og umhverfisnefnd samþykkir samhljóða fyrirliggjandi drög að leyfisgjöldum sveitarfélagsins . 5. mál : Kolbeinsgata 28 – Klæðning á hús og sólpallur . Áður til umfjöllunar á fundi nefndarinnar 10.11.2015 hvar framkvæmdin var samþykkt en meðfylgjandi eru frekari gögn frá eiganda . Skipulags - og umhverfisnefnd hefur áður samþykkt framkvæmdina og telur viðbótargögn , sem veita frekari upplýsingar um verkið , einungis vera til bóta . 6. má : Hafnarbyggð 56 – Köld geymsla framan við núverandi hús að Hafnarbyggð 56 þar sem um árabil hefur staðið gámur – sem klæddur verður með samskonar klæðningu og húsið . Framlögð skissmynd eiganda og ljósmyndir . Skipulags - og umhverfisnefnd samþykkir samhljóða að heimila byggingu geymslunnar enda muni hún tryggja bætta ásýnd hússins og næsta nágrenni þess . Nefndin óskar eftir að húsið verði uppmælt og uppdráttum komið til byggingafulltrúa . 7. mál : ÁTVR Hafnarbyggð 4 – Meðfylgjandi uppdráttur Finns P. Fróðasonar innanh.ark. af hluta byggingar Hafnarbyggðar 4 , sá hluti er málið varðar . Óskað er eftir hurðaskipta í tvö dyragöt , í stað rennihurða komi hliðarhengdar hurðir . Skipulags - og umhverfisnend samþykkir samhljóða að heimila framkvæmdina . Fleira ekki tekið fyrir , fundargerðin lesin upp og hún samhljóða samþykkt . Fundi slitið kl. 13.20 .